**Par ilgtermiņa saistībām Veselības ministrijai (Neatliekamās medicīniskās palīdzības dienestam) Ventspils brigāžu atbalsta centra darbības nodrošināšanai” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma „Par ilgtermiņa saistībām Veselības ministrijai (Neatliekamās medicīniskās palīdzības dienestam) Ventspils brigāžu atbalsta centra darbības nodrošināšanai” projekts (turpmāk – MK rīkojuma projekts) atļaut Veselības ministrijai (NMPD) uzņemties ilgtermiņa saistības budžeta programmas 39.00.00 “Specializētās veselības aprūpes nodrošināšana” apakšprogrammā 39.04.00 “Neatliekamā medicīniskā palīdzība” pasākumam “Neatliekamās medicīniskās palīdzības dienesta Ventspils brigāžu atbalsta centra telpu nodrošinājums” laikposmā no 2021.–2035. gadam ne vairāk kā   2 209 896 *euro* apmērā, tajā skaitā: 2021.gadā – 135 327 *euro* apmērā, 2022.gadā – 135 327 *euro* apmērā, 2023.gadā – 135 327 *euro* apmērā, 2024.gadā – 135 327 *euro* apmērā, 2025.gadā – 135 327 *euro* apmērā, 2026.gadā – 135 327 *euro* apmērā, 2027.gadā – 135 326 *euro* apmērā, 2028.gadā – 135 326 *euro* apmērā, 2029.gadā – 135 326 *euro* apmērā, 2030.gadā – 135 326 *euro* apmērā, 2031.gadā – 135 326 *euro* apmērā, 2032.gadā – 135 326 *euro* apmērā, 2033.gadā – 135 326 *euro* apmērā, 2034.gadā – 135 326 *euro* apmērā un 2035.gadā – 135 326 *euro* apmērā, paredzot papildus finansējumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK rīkojuma projekts sagatavots pamatojoties uz Ministru kabineta 2012.gada 31.jūlija noteikumu Nr.523 „Noteikumi par budžeta pieprasījumu izstrādāšanas un iesniegšanas pamatprincipiem” 34.punktu un Likuma par budžetu un finanšu vadību 24.panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Neatliekamās medicīniskās palīdzības dienests (turpmāk – NMPD) saskaņā ar Ministru kabineta 2009.gada 15.decembra noteikumu Nr.1480 „Neatliekamās medicīniskās palīdzības dienesta nolikums” 1.punktu ir veselības ministra pakļautībā esoša tiešās pārvaldes iestāde. NMPD saskaņā ar minētajiem noteikumiem organizē un nodrošina neatliekamo medicīnisko palīdzību (turpmāk – NMP) iedzīvotājiem ikdienā, kā arī organizē un nodrošina NMP ārkārtas medicīniskajās situācijās un katastrofās, tai skaitā arī gadījumos, ja nepieciešamais medicīniskās palīdzības apjoms pārsniedz ārstniecības iestādes resursu iespējas. Saskaņā ar Ministru kabineta 2013.gada 17.decembra noteikumu Nr.1529 “Veselības aprūpes organizēšanas un finansēšanas kārtība” 210.punktu NMPD brigādes attiecīgajā teritorijā izvieto tā, lai pēc neatliekama izsaukuma saņemšanas NMP 75 % gadījumu nodrošinātu republikas pilsētās un novadu pilsētās – ne vēlāk kā 15 minūšu laikā no izsaukuma saņemšanas brīža un pārējās teritorijās – ne vēlāk kā 25 minūšu laikā no izsaukuma saņemšanas brīža.Lai NMPD nodrošinātu funkciju izpildi, šobrīd NMPD brigāžu atbalsta centri (turpmāk - BAC) un NMP punkti ir izvietoti vairāk kā 100 vietās, kuru izvietošanai un darbības nodrošināšanai NMPD nomā nekustamos īpašumus visā Latvijas teritorijā. Atbilstoši Ministru kabineta 2013.gada 17.decembra noteikumu Nr.1529 “Veselības aprūpes organizēšanas un finansēšanas kārtība” 211.punktam NMP sniegšanai nepieciešamo brigāžu skaitu plāno, ņemot vērā iedzīvotāju blīvumu un apkalpojamās zonas lielumu teritorijā, kā arī citus faktorus, kuri ietekmē neatliekamās medicīniskās palīdzības pieejamību atbilstoši noteiktajam laikam (piemēram, slikta ceļu kvalitāte).Ministru kabineta 2009.gada 20.janvāra noteikumu Nr.60 „Noteikumi par obligātajām prasībām ārstniecības iestādēm un to struktūrvienībām” 67.punkts nosaka, ka NMPD brigāžu darbības nodrošināšanai NMPD iestādē ir telpas personāla atpūtai, personāla apģērba maiņai un glabāšanai, personāla higiēnas vajadzībām, medicīnisko ierīču un cita inventāra glabāšanai un apmaiņai un tīrās un netīrās veļas glabāšanai. Ikdienā Ventspils BAC atrodas 3 NMPD brigādes (sešas ārstniecības personas un trīs operatīvā medicīniskā transportlīdzekļa vadītāji vienā maiņā), kas nodrošina diennakts NMP sniegšanu, taču administratīvi Ventspils BAC nodrošina resursu pārvaldību papildus vēl 5 NMPD brigādēm, kuras izvietotas ārpus Ventspils (skat 1.tabulu). Kopumā Ventspils BAC nodrošina 8 NMPD brigāžu darbu, nodrošinot šo brigāžu apgādi ar visiem nepieciešamajiem medicīniskajiem materiāltehniskajiem resursiem (medikamentiem, vienreizējās lietošanas medicīniskajiem materiāliem, medicīniskajām iekārtām, instrumentiem, imobilizācijas aprīkojumu u.c.) un šo līdzekļu rezervi piecu dienu periodam, kā arī personāla individuālās aizsardzības līdzekļiem, saimnieciskajiem resursiem. Bez tam Ventspils BAC tiek rīkotas apmācības gan no jauna pieņemtajiem darbiniekiem, gan atkārtotās apmācības visiem konkrētā BAC pakļautībā jau esošajiem darbiniekiem. Tabula 1: NMPD brigāžu noslodze Ventspilī un apkārtnē, 2017

|  |  |  |
| --- | --- | --- |
| NMPD RC/NMP punkti | Uz līnijas esošo brigāžu skaits vidēji diennaktī | Izpildīto izsaukumu skaits 2015.gadā |
| *Ventspils (BAC)* | 3 | 8 037 |
| Ugāle | 1 | 1 039 |
| Talsi | 2 | 4 397 |
| Dundaga | 1 | 1 024 |
| Roja | 1 | 1 016 |
| Kopā: | 8 | 15 513 |

Avots: NMPD datiVentspils BAC teritoriālie dati: Apkalpes platība: 5 056,3 km2Iedzīvotāju skaits tajā uz 01.01.2017. (PMLP dati): 91 7252010.gada 1.jūlijā starp PSIA “Ventspils nekustamie īpašumi” (turpmāk - VNĪ) un Veselības ministrijas Neatliekamās medicīniskās palīdzības dienestu tika noslēgts telpu nomas līgums Nr.423 (turpmāk - Līgums) par telpu nomu Annas ielā 11, Ventspilī (turpmāk - īpašums). Nomas laiks saskaņā ar Līguma 1.3.punktu bija 2013.gada 30.jūnijs. 2013.gada 29.novembrī Līguma darbības laiks tika pagarināts un ir spēkā līdz 2018.gada 30. jūnijam.2015.gada 23.februārī VNĪ sniedza informāciju par nepieciešamo remontu īpašumā, balstoties uz īpašuma tehniskās apsekošanas datiem. Uz Šo brīdi telpu tehniskais stāvoklis nav mainījies.Ventspils domes Pilsētas attīstības komisija, izvērtējot NMPD BAC atrašanās vietu esošajā īpašumā, secināja, ka ilgtermiņa minētajā īpašumā NMPD BAC atrašanās nav piemērota sekojošu apsvērumu dēļ:1. īpašums atrodas Vecpilsētā (valsts nozīmes pilsētbūvniecības pieminekļa - Ventspils pilsētas vēsturiskā centra - Ventspils pilsētas centrālās daļas teritorija) un tā tiešā tuvumā atrodas nozīmīgi ventspilnieku un pilsētas viesu apmeklēti kultūrvēsturiski vērtīgi objekti: valsts nozīmes arhitektūras pieminekļi - Ventspils pilsētas vēsturiskais rātsnams (Rakstnieku un tulkotāju māja Annas ielā 13) un Ventspils luterāņu baznīca (Tirgus ielā 2), kā arī Ventspils Bibliotēka (Akmeņu ielā 2), Ventspils digitālais centrs (Akmeņu ielā 3), Vecpilsētas tirgus un citi nozīmīgi pilsētas infrastruktūras objekti. NMPD operatīvā transporta nepārtrauktā pārvietošanās faktiski pa Rātslaukumu zināmā mērā traucē drošu un netraucētu cilvēku uzturēšanos Vecpilsētā. Salīdzinājumam, tā būtu līdzīga situācija, ka NMPD RAC atrastos vienā no Doma laukuma, Rīgā, ēkām;
2. īpašums piekļaujas vienam no nozīmīgākajiem Ventspils tūrisma objektiem - Rātslaukumam, kurā bieži notiek nozīmīgi pilsētas mēroga pasākumi, kuru norises laikā NMPD operatīvā transporta izbraukšana un iekļūšana no īpašuma ir traucēta, savukārt, kultūras pasākumi, NMPD transporta pārvietošanās dēļ, ir zināmā mērā ierobežoti;
3. NMPD operatīvā transporta dēļ ir neiespējama brīva vasaras kafejnīcu izvietošana Rātslaukumā;
4. NMPD operatīvā transporta kustība pa Annas ielu, kurā cita transporta kustība ir ierobežota, ir apdraudējums nozīmīgai gājēju, kas šo ielas posmu kopumā uztver kā gājēju ielu, plūsmai no pilsētas centra uz Vecpilsētas tirgus laukumu;
5. Tā kā īpašums atrodas Vecpilsētā un robežojas ar tādiem Ventspils pilsētas pašvaldībai piederošiem īpašumiem kā Rakstnieku un tulkotāju māja, Annas ielā 13, un Ventspils digitālais centrs, Akmeņu ielā 3, īpašumam bulu jākalpo Vecpilsētas “atdzīvināšanai”, paredzot tajā publiski pieejamu, atraktīvu funkciju (kultūras objekts, izstāžu zāle, Mākslinieku nams), vienlaicīgi, vismaz daļēji, atrisinot autostāvvietu problēmu iepriekšminētajos objektos.

Balstoties uz augstāk minētajiem apsvērumiem, 2015.gada 15.maijā Ventspils domes Pilsētas attīstības komisijā tika skatīts un pieņemts sekojošs rekomendējošs lēmums:1. pēc nomas līguma darbības termiņa izbeigšanās (2018.gada 30.jūnijs) NMPD BAC nekustamajā īpašumā Annas ielā 11, Ventspilī, neparedzēt;
2. nolūkā nodrošināt NMPD BAC darbību pēc 2018.gada 30.jūnija, vērtēt iespēju realizēt jauna NMPD BAC būvniecību kādā no iespējami piemērotiem nekustamiem īpašumiem.

Ņemot vērā nepieciešamību nodrošināt efektīvu, savlaicīgu un kvalitatīvu neatliekamo medicīnisko palīdzību saslimušajiem un cietušajiem veselībai un dzīvībai kritiskās situācijās, Ventspils domes Arhitektūras un pilsētbūvniecības nodaļa izskatīja vairākas versijas un Pilsētas attīstības komisija atzina par piemērotāko nekustamo īpašumu (zemes gabalu, kad. Nr. 27000120670) Zvaigžņu ielā 27, Ventspilī (turpmāk - Zemes gabals), par ko ticis informēts NMPD. Lēmums pieņemts pamatojoties uz vairākām izvietojuma ziņā būtiskām priekšrocībām:1. Zemes gabals novietots pie valsts reģionālā autoceļa P108 (Ventspils-Kuldīga-Saldus), iespējami tuvu Ziemeļkurzemes reģionālai slimnīcai (5 minūšu brauciens ar autotransportu) un Ventspils lidostai (2 minūšu brauciens ar autotransportu);
2. Zemes gabala tuvumā atrodas elektrības, ūdens un kanalizācijas inženiertehniskie tīkli.

NMPD struktūrvienības izvietošanai Ventspilī ir izveidojusies kritiska situācija, jo telpas, kurās šobrīd atrodas NMPD struktūrvienība - Ventspils BAC neatbilst ikdienas vajadzībām un augstāk minēto noteikumu prasībām. Kā jau iepriekš minēts Ventspils BAC telpas atrodas Ventspils vēsturiskajā centrā, kas apgrūtina NMPD brigāžu operatīvu izbraukšanu, īpaši Ventspils pilsētas svētku un citu publisku pasākumu laikā. Telpu fiziskais stāvoklis ir slikts tā nolietojuma dēļ. Minēto telpu izmantošana ir apgrūtināta arī to funkcionālās neērtības/neizmantojamības dēļ, piemēram, telpu kopējā platība ir 569.5 m2, no kuriem 193.1 m2 ir garāžas telpas un 104.7 m2 koridori/ foajē. Pirmā stāva telpas nav iespējams lietot, jo tajā ir liela nelietderīgā platība (liels foajē, kuru nav iespējams funkcionāli un lietderīgi izmantot un kurā nav iespējams izvietot uzglabājamos resursus). Ekspluatācijā esošo otrā stāva telpu plānojums nav atbilstošs NMPD darba specifikai – NMPD brigāžu darba un atpūtas telpas ir nepietiekošas, izvietotas otrajā stāvā, tiek apgrūtināta gan brigādes personāla nokļūšana līdz operatīvajam medicīniskajam transportam (turpmāk - OMT), gan NMP izsaukumu izpilde atbilstoši Ministru kabineta noteikumos noteiktajiem brigāžu ierašanās laikiem. Bez tam operatīvajā darbā nodarbinātajiem darbiniekiem nav pieejami pilnvērtīgi funkcionējoši sanitārie mezgli (pilnvērtīgi nedarbojas siltā ūdens sagatavošanas sistēma) un garderobes telpas, kā arī nav iespējams ierīkot atbilstošas noliktavas medikamentu, medicīnas preču un medicīnas iekārtu, kā arī saimniecības preču uzglabāšanai. Lai gan ēkā atrodas garāžas, tās nav iespējams izmantot, jo garāžas vārtu un pie ēkas esošās nojumes konstrukcijas augstuma ierobežojuma dēļ mūsdienu prasībām atbilstošie jaunie OMT līdzekļi garāžā iebraukt nevar. Līdz ar to OMT tiek novietoti pie ēkas. Papildus tam, BAC vēl ir nepieciešamas telpas NMPD brigāžu personāla teorētiskajām un praktiskajām treniņapmācībām un visa treniņapmācībās izmantojamā medicīniskā aprīkojuma uzglabāšanai (treniņapmācībās tiek izmantoti manekeni un viss medicīniskais aprīkojums, ar kādu reāli tiek nodrošināta NMP dažādu saslimšanu un traumu gadījumos). Ventspils pašvaldības rīcībā nav citu NMPD funkciju veikšanai atbilstošu telpu, līdz ar to ir apdraudēta kvalitatīva un savlaicīga NMP sniegšana Ventspils pilsētas un tās apkārtnes iedzīvotājiem un viesiem. Kā jau iepriekš minēts, lai turpmāk nodrošinātu atbilstošas funkcionalitātes telpas NMPD Ventspils BAC ir jāveic esošās BAC ēkas pilna apjoma rekonstrukciju vai jaunas ēkas celtniecība. Pamatojoties uz Valsts nozīmes pilsētbūvniecības pieminekļa – Ventspils pilsētas vēsturiskā centra, saglabāšanas nosacījumiem, Ventspils pilsētas domes Pilsētas attīstības komisija nolēma, ka beidzoties telpu nomas līgumam starp pašvaldības SIA ”Ventspils nekustamie īpašumi” un NMP dienestu 2018.gada 30.jūnijā, NMPD Ventspils BAC darbību nekustamajā īpašumā Annas ielā 11, Ventspilī neparedzēt, kā arī nolūkā nodrošināt NMPD darbību Ventspilī un tās apkārtnē pēc 2018.gada 30.jūnija, izvērtēt iespēju realizēt jauno celtniecību citā adresē.Finansējuma piesaistei NMPD Ventspils BAC jaunās ēkas celtniecības realizācijai, Ventspils pašvaldība ir piedāvājusi piesaistīt kredītfinansējumu, kuru NMPD atmaksātu ilgtermiņa nomas ietvaros.Jaunas ēkas būvniecības projekta realizācija Ventspilī sekmētu efektīvāku, savlaicīgāku un kvalitatīvāku NMP sniegšanu saslimušajiem un cietušajiem veselībai un dzīvībai kritiskās situācijās ikdienā, ārkārtas medicīniskajās situācijās un katastrofās, kā arī nodrošinātu NMPD BAC ar normatīvajiem aktiem atbilstošām darba telpām.Saskaņā ar Pašvaldības SIA “Ventspils nekustamie īpašumi” aprēķiniem kopējie izdevumi projekta realizācijai sastāda ***1 682 505 euro***, kurus plānots atmaksāt laika posmā sākot no 2021.gada līdz 2035.gadam. Ņemot vērā iepriekš minēto, Veselības ministrija ir sagatavojusi MK rīkojuma projektu, kas paredz atļaut Veselības ministrijai (NMPD) uzņemties ilgtermiņa saistības budžeta programmas 39.00.00 “Specializētās veselības aprūpes nodrošināšana” apakšprogrammā 39.04.00 “Neatliekamā medicīniskā palīdzība” pasākumam “Neatliekamās medicīniskās palīdzības dienesta Ventspils brigāžu atbalsta centra telpu nodrošinājums” laikposmā no 2021.–2035. gadam ne vairāk kā   2 209 896 *euro* apmērā, tajā skaitā: 2021.gadā – 135 327 *euro* apmērā, 2022.gadā – 135 327 *euro* apmērā, 2023.gadā – 135 327 *euro* apmērā, 2024.gadā – 135 327 *euro* apmērā, 2025.gadā – 135 327 *euro* apmērā, 2026.gadā – 135 327 *euro* apmērā, 2027.gadā – 135 326 *euro* apmērā, 2028.gadā – 135 326 *euro* apmērā, 2029.gadā – 135 326 *euro* apmērā, 2030.gadā – 135 326 *euro* apmērā, 2031.gadā – 135 326 *euro* apmērā, 2032.gadā – 135 326 *euro* apmērā, 2033.gadā – 135 326 *euro* apmērā, 2034.gadā – 135 326 *euro* apmērā un 2035.gadā – 135 326 *euro* apmērā.Veselības ministrija normatīvajos aktos noteiktajā kārtībā sagatavos un iesniegs Finanšu ministrijā priekšlikumus valsts budžeta ilgtermiņa saistību palielināšanai priekšlikumus bāzes izdevumu precizēšanai 2021.-2035.gadam.  |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un NMPD |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   | 135 327 |
| 2.1. valsts pamatbudžets |   |   |   |   |   |   | 135 327 |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |  -135 327 |
| 3.1. valsts pamatbudžets |   |   |   |   |   |   |  -135 327 |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   | -135 327 |
| 5.1. valsts pamatbudžets |   |   |   | -135 327 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Finansējums 2018.gadam Veselības ministrijas budžeta programmas 39.00.00 „Specializētās veselības aprūpes nodrošināšana” apakšprogrammā **39.04.00 „Neatliekamā medicīniskā palīdzība”** atbilstoši likumam „Par valsts budžetu 2018.gadam” un Finanšu ministrijas 2018.gada 5.janvāra rīkojumam Nr.5: Resursi izdevumu segšanai 60 017 483 *euro*, tai skaitā: ieņēmumi no maksas pakalpojumiem un citi pašu ieņēmumi 555 945  *euro*, dotācija no vispārējiem ieņēmumiem 59 381 538 *euro*. Izdevumi 60 017 483 *euro*, tai skaitā, atlīdzībai 50 277 599 *euro*, precēm un pakalpojumiem 7 805 819 *euro* un pamatkapitāla veidošanai 1 934 065 *euro*. Atbilstoši Likumam “Par vidēja termiņa budžeta ietvaru 2018., 2019. un 2020. gadam” 2019. un 2020.gadam ik gadu:Resursi izdevumu segšanai 52 163 033 *euro*, tai skaitā: ieņēmumi no maksas pakalpojumiem un citi pašu ieņēmumi 555 945  *euro*, dotācija no vispārējiem ieņēmumiem 52 163 033 *euro*. Izdevumi 52 718 978 *euro*, tai skaitā, atlīdzībai 43 041 956 *euro*, precēm un pakalpojumiem 7 742 957 *euro* un pamatkapitāla veidošanai 1 934 065 *euro*. Kā jau iepriekš minēts, lai turpmāk nodrošinātu NMPD Ventspils BAC darbību tajā skaitā atbilstošas funkcionalitātes telpas, ir nepieciešams paredzēt papildus finansējumu atļaujot Veselības ministrijai (NMPD) uzņemties ilgtermiņa saistības budžeta programmas 39.00.00 “Specializētās veselības aprūpes nodrošināšana” apakšprogrammā 39.04.00 “Neatliekamā medicīniskā palīdzība” pasākumam “Neatliekamās medicīniskās palīdzības dienesta Ventspils brigāžu atbalsta centra telpu nodrošinājums” laikposmā no 2021.–2035. gadam ne vairāk kā   2 029 896 *euro* apmērā, tajā skaitā: 2021.gadā – 135 327 *euro* apmērā, 2022.gadā – 135 327 *euro* apmērā, 2023.gadā – 135 327 *euro* apmērā, 2024.gadā – 135 327 *euro* apmērā, 2025.gadā – 135 327 *euro* apmērā, 2026.gadā – 135 327 *euro* apmērā, 2027.gadā – 135 326 *euro* apmērā, 2028.gadā – 135 326 *euro* apmērā, 2029.gadā – 135 326 *euro* apmērā, 2030.gadā – 135 326 *euro* apmērā, 2031.gadā – 135 326 *euro* apmērā, 2032.gadā – 135 326 *euro* apmērā, 2033.gadā – 135 326 *euro* apmērā, 2034.gadā – 135 326 *euro* apmērā un 2035.gadā – 135 326 *euro* apmērā.Plānotās izmaksas telpu nomas maksai jaunajās NMPD Ventspils BAC telpās pēc to nodošanas ekspluatācijā (no 2021.gada) veidojas:* gadā: 18,64 *euro*/m2 (bez PVN) x 500 m2 = 9 320 *euro* plus 21% PVN = 11 277,20 *euro* x 12 mēn = 135 326,40 *euro*
* 15 gadu laika periodam: 135 326,40 *euro* vid. gadā x 15 gadi = **2 029 896 *euro****.*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumi par telpu nomu var tikt precizēti atbilstoši noslēgtajam līgumam. Veselības ministrijai 2019.gada budžeta likumprojekta un 2019., 2020. un 2021.gada vidēja termiņa budžeta ietvara likumprojekta izstrādes procesā iesniegt priekšlikumus budžeta bāzes izdevumu izmaiņām atbilstoši MK rīkojuma projekta 2.punktam un Finanšu ministrija atbilstoši iesniegtajiem priekšlikumiem precizēs Veselības ministrijas pamatbudžeta bāzes izdevumus 2021.gadam.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | NMPD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Ministru prezidents,

veselības ministra pienākumu izpildītājs          Māris Kučinskis

Vīza: Valsts sekretārs Aivars Lapiņš

Kasparenko 67876147

Sandra.Kasparenko@vm.gov.lv